በምሥራቅ ጎጃም ዞን ትናንት እና ዛሬ በደረሱ አደጋዎች የ4 ሰዎች ሕይወት አለፈ፤ 34 ሰዎች ደግሞ ከባድና ቀላል የአካል ጉዳት ደረሰባቸው፡፡
በምሥራቅ ጎጃም ዞን በደረሰ የትራፊክ አደጋ የ4 ሰዎች ሕይወት አለፈ፤ 34 ሰዎች ደግሞ ከባድና ቀላል ጉዳት ደረሶባቸዋል፡፡ በትራክ አደጋው ከሰርግ በመመለስ ላይ የነበሩ ሰባት የአንድ ቤተሰብ አባላት ይገኙበታል፡፡አደጋ የደረሰባቸው ቤተሰቦች ሁለት ወንድማማቾች ከትዳር አጋሮቻቸቸውና ከልጆቻቸው ጋር ሆነው ነው፡፡ በምሥራቅ ጎጃም ዞን ደብረ ማርቆስ ከተማ ቀበሌ 04 የካቲት 4/2012 ዓም ከቀኑ5፡00 የሕዝብ ማመላለሻ ‹ሚኒ-ባስ› ተገልብጦ በ10 ሰዎች ላይ ጉዳት በማድረሱ ደብረ ማርቆስ ሪፈራል ሆስፒታል እየተረዱ ነው፤ ከተጎዱት መካከል ሦስቱ ተማሪዎች መንገድ ላይ የነበሩ ናቸው፤ ሰባቱ መኪና ውስጥ የነበሩ የአንድ ቤተሰብ አባላት ናቸው፡፡ ሁለት ወንድማማቾች ከትዳር አጋሮቻቸቸውና ከልጆቻቸው ጋር ማቻከል ወረዳ ግራ ቅዳምን ቀበሌ ሰርግ ሰንብተው ወደ አዲስ አበባ በመመለስ ላይ እያሉ ነው አደጋው የደረሰው፡፡